AIŠKINAMASIS RAŠTAS

Dėl pritarimo dalyvauti partnerio teisėmis projekte “Taktiliniai maketai turistui po atviru dangumi“

 **1. Parengto tarybos sprendimo projekto tikslai ir uždaviniai**

 Lietuvos Respublikos vietos savivaldos įstatymo 6 straipsnio 38 punktas nustato, kad sąlygų verslo ir turizmo plėtrai sudarymas ir šios veiklos skatinimas yra viena iš savivaldybių savarankiškųjų funkcijų. 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašas Nr. 1 (toliau – PFSA) nurodo, kad šios priemonės tikslas – įrengti turizmo ženklinimo infrastruktūrą ir užtikrinti turistų bei lankytojų informuotumą apie turizmo maršrutuose ir turizmo trasose esančias lankytinas vietas, o remiama veikla – informuoti ir žymėti lankytinas vietas skirtos ženklinimo infrastruktūros projektavimas, gamyba, įrengimas. Pagal PFSA, galimi pareiškėjai yra savivaldybių administracijos, galimi partneriai yra biudžetinės įstaigos, viešieji juridiniai asmenys, kurių savininko (dalininko) teises ir pareigas įgyvendina biudžetinė įstaiga, kurie prie projekto finansavimo privalo prisidėti ne mažiau nei 15 procentų visų tinkamų finansuoti projekto išlaidų, o šalių prievolės ir atsakomybė turi būti nustatytos jungtinės veiklos (partnerystės) sutartyje. Teikiant paraišką taip pat turi būti pridedama finansavimo šaltinius privalomam įnašui ir netinkamoms finansuoti išlaidoms padengti pagrindžiantys dokumentai, informacija, reikalinga projekto atitikčiai projektų atrankos kriterijams ir kt. Atsižvelgiant į aukščiau įvardintas aplinkybes, inicijuotas savivaldybės tarybos šio sprendimo projekto parengimas. Preliminari Molėtų rajono savivaldybei tenkanti dalis – 113 489,00 Eur Projekto pareiškėjas –Anykščių rajono savivaldybės administracija. Kiti partneriai – Zarasų rajono savivaldybės administracija, Molėtų rajono savivaldybės administracija. Projekto tikslas – sukurti vieningą turizmo ženklinimo infrastruktūros sistemą Utenos regiono dalyje, kuri būtų pritaikyta neįgaliųjų poreikiams. Tikslinė grupė – neįgalieji (žmonės su judėjimo ar regos negalia). Įgyvendinus šį projektą bus įrengta neįgaliesiems pritaikytas universalaus dizaino ženklinimo priemonės: 3 taktiliniai miestų žemėlapiai po vieną kiekviename mieste ir 27 lankomiausių objektų atskiri taktiliniai maketai, po devynis kiekvienoje savivaldybėje, siekiant sukurti vientisą, savivaldybes jungiančią turizmo ženklinimo infrastruktūros sistemą, pritaikyta neįgaliųjų poreikiams. Molėtų rajone bus įrengti šių lankytinų objektų taktiliniai žemėlapiai: Molėtų žydų prekybinis pastatas, Molėtų Šv. apaštalų Petro ir Povilo bažnyčia, Videniškių vienuolynas, Lietuvos etnokosmologijos muziejus, Alantos dvaras, Dubingių piliavietė (pilis ir bažnyčia), Dubingių karčiama, Dubingių senoji bažnyčia, Dubingių tiltas.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 38 punktas, 16 straipsnio 4 dalis;

 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašo Nr. 1, patvirtinto Lietuvos Respublikos ūkio ministro 2016 m. gegužės 4 d. įsakymu Nr. 4-337 „Dėl 2014-2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašo Nr. 1 patvirtinimo“, 13, 15, 34, 36, 69 punktai, 52.3 papunktis;

 Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, II prioriteto „Ekonominės raidos skatinimas“ 2.2 tikslo „Aktyvaus laisvalaikio ir kultūros paslaugų įvairovės lyderis regione“ 2.2.2 uždavinio „Aktyvaus laisvalaikio erdvių plėtra“ 2.2.2.4 priemonė „Lankytinų objektų teritorijų ir prieigų sutvarkymas“;

 Molėtų rajono savivaldybės 2018-2024 m. strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018-2024 metų strateginio plėtros plano patvirtinimo“, II prioriteto „Ekonominės raidos skatinimas“ 2.2 tikslo „Aktyvaus laisvalaikio ir kultūros paslaugų įvairovės lyderis regione“ 2.2.2 uždavinio „Aktyvaus laisvalaikio erdvių plėtra“ 2.2.2.4 priemonė „Lankytinų objektų teritorijų ir prieigų sutvarkymas“.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – gautas finansavimas bei įgyvendintos turizmo maršrutų ženklinimo priemonės Molėtų rajone. Neigiamų pasekmių nenumatoma.

 **4. Priemonės sprendimui įgyvendinti**

Projekto paraiškos ir kitų reikalingų dokumentų parengimas bei pateikimas Centrinei projektų valdymo agentūrai, projekto veiklų įgyvendinimo organizavimas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Preliminarus projekto biudžetas – 340 463,14 Eur, iš jų ES investicijų lėšos – 289 393,07 Eur. Administracijos savo įnašo lėšos – 17 023, 35 Eur.

 **6. Vykdytojai, įvykdymo terminai**

Molėtų rajono savivaldybės administracija.